**ΓΡΑΠΤΗ ΔΗΛΩΣΗ**

**ΥΠΟΥΡΓΟΥ ΕΡΓΑΣΙΑΣ, ΠΡΟΝΟΙΑΣ**

**ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ**

 Σήμερα **γίνεται μπλε** το Υπουργείο Εργασίας, Πρόνοιας και Κοινωνικών Ασφαλίσεων για να δηλώσουμε τη στήριξη μας η οποία είναι δεδομένη για τα άτομα με αυτισμό, τη στήριξη της πολιτείας με πράξεις:

* με τη δημιουργία Κέντρου Οικογενειακής Παρέμβασης και Στήριξης για παιδιά με αυτισμό,
* με τη δημιουργία τριών σπιτιών στην Κοινότητα για αξιοπρεπή διαβίωση ενηλίκων με αυτισμό,
* με στήριξη με επιδόματα αναπηρίας και μέσω του Ελάχιστου Εγγυημένου Εισοδήματος,
* με παροχή επιδομάτων κατ’ οίκον φροντίδας,
* με επιχορήγηση της αγοράς τεχνικών μέσων για διευκόλυνση της επικοινωνίας και κοινωνικοποίησης,
* με επιχορήγηση για τη λειτουργία Κέντρων Ημέρας και κατάλληλων προγραμμάτων απασχόλησης ενηλίκων αλλά και παιδιών με αυτισμό,
* με την επιχορήγηση της απασχόλησης κοινωνικών συνοδών σε όλα τα Κέντρα Ημέρας παγκύπρια.

Θα συνεχίσουμε τις προσπάθειες και την έμπρακτη στήριξη μας σε όλους τους συνανθρώπους μας με αυτισμό.

**2 Απριλίου 2021**